WHAUP เปิดแผนปี 66 ขยายพอร์ตพลังงานหมุนเวียน 300MW
WHAUP จัดงานพบนักวิเคราะห์ พร้อมเปิดแผนปี 66 ขยายพอร์ตพลังงานหมุนเวียนทั้งในและต่างประเทศ กำลังผลิตแตะ 300MW ตั้งเป้าดันรายได้-ส่วนแบ่งกำไรปกติ 5 ปี (66-70) แตะ 2.7 หมื่นลบ.
13 มี.ค. 2566

นายสมเกียรติ เมสันธสุวรรณ ประธานเจ้าหน้าที่บริหาร พร้อมด้วย นายประพนธ์  ชินอุดมทรัพย์ ประธานเจ้าหน้าที่ฝ่ายการเงิน บริษัท ดับบลิวเอชเอ ยูทิลิตี้ แอนด์ พาวเวอร์ จำกัด (มหาชน) หรือ WHAUP ร่วมนำเสนอข้อมูลให้แก่กลุ่มนักวิเคราะห์ จากบริษัทหลักทรัพย์ชั้นนำ “WHAUP  Analyst Meeting” ภายใต้แผนขับเคลื่อนการลงทุนด้วยนวัตกรรมใหม่ๆ ทั้งใน-ต่างประเทศ พร้อมขยายพอร์ตพลังงานหมุนเวียน (Renewable Energy) ให้ได้ 300 MW ภายในปีนี้ เพื่อสร้างการเติบโตอย่างยั่งยืน ตามเป้าหมายการสร้างรายได้และส่วนแบ่งกำไรปกติ รวม 5 ปี (2566 – 2570) ที่ 27,000 ล้านบาท